Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 82/15/5507	Námestovo, 1.7.2015
EEČ : 2-41-72-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 700,00 € 
b.	Peňažná suma určená na všeobecne prospešné účely: 80,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 80,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Námestovo pod spisovou značkou ORP-11/NO-DK-2015.
že dňa 30. 11. 2014  v čase okolo 24:00 hod pred barom Impéria-M, ktorý sa nachádza na XXXXX, fyzicky napadol XXXXX, nar. XXXXX, a to tak, že ho oboma rukami chytil pod krk, následne ho tri krát hodil na zem a ako ležal na zemi, tak doňho kopal nohou, pričom ho zasiahol do ľavého kolena a potom, čo XXXXX vstal, ho sotil rukami, následkom čoho spadol z múrika na zem a ako bol na zemi, tak ho začal škrtiť rukami, čím mu spôsobil podvrtnutie krčnej chrbtice a pomliaždenie oboch kolien s odreninou kože v oblasti jabĺčka pravého kolena s dobou liečenia v trvaní 14 dní

Odôvodnenie: 
Poverený príslušník Okresného riaditeľstva PZ Námestovo, pod č. ORP-11/NO-DK-2015, vykonával vyšetrovanie v trestnej veci obvineného XXXXX, nar. XXXXX, pre prečin Ublíženia na zdraví podľa  § 156 ods. 1 Trestného zákona a prečin Výtržníctva podľa § 364 ods. 1 písm. a/ Trestnéo zákona, ktorých sa mal dopustiť na tom skutkovom základe, ako je to popísané vo výrokovej časti citovaného uznesenia povereného príslušníka PZ. 

Po skončení skráteného vyšetrovania poverený príslušník predložil spisový materiál na tunajšiu prokuratúru spolu s návrhom na zmier.

Podľa § 220 ods. 1 Trestného poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Za prečin Ublíženia na zdraví podľa § 156 ods. 1 Trestného zákona možno uložiť trest odňatia slobody na šesť mesiacov až dva roky.

Za prečin Výtržníctva podľa § 364 ods. 1 písm. a/ Trestného zákona možno uložiť trest odňatia slobody až na tri roky.

Obvinený XXXXX s poškodeným XXXXX uzavrel dňa 01. 06. 2015 dohodu o zmieri, v rámci ktorej obvinený vyhlásil, že spáchal skutok, ktorý sa mu kladie za vinu a svoje konanie ľutuje.  Zároveň obvinený poškodenému uhradil sumu vo výške 700,- EUR a vo zvyšku po dohode s poškodeným urobil opatrenie na jej náhradu. 

Obvinený XXXXX a poškodený XXXXX so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho uzavreli dohodu o zmieri, ktorú vlastnoručne podpísali.

Dňa 18. 06. 2015 zložil obvinený na účet Okresnej prokuratúry v Námestove peňažnú sumu vo výške 160,- EUR, z ktorej 80,-EUR je určených na všeobecne prospešné účely pre XXXXX a 80,-EUR je určených na peňažnú pomoc obetiam trestnej činnosti,

Obvinený a poškodený s týmto spôsobom vybavenia veci vyslovili súhlas.

Pri hodnotení osoby obvineného bolo zistené, že tento nebol doposiaľ súdne trestaný a ani priestupkovo riešený. Zo správy o povesti zaslanej z miesta bydliska nevyplývajú na obvineného žiadne negatívne  skutočnosti. 

Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Vzhľadom k vyššie uvedeným skutočnostiam rozhodol som tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná (§ 185 ods. 2 Tr. por.).

Mgr. Peter Michalík
prokurátor